אבינועם אמונה

אבינועם אמונה (נולד בשנת ה'תש"מ, 1980) הוא קצין בדרגת תת-אלוף בצה"ל, אשר משרת כיועץ הרמטכ"ל לענייני חרדים, שירת קודם לכן כמפקד חטיבת חשמונאים. שימש כמפקד המכללה לפיקוד טקטי, מפקד חטיבה 810, מפקד עוצבת הגולן, מפקד יחידת מגלן ומפקד גדוד 101.

 ביוגרפיה 
אמונה גדל בעיר רחובות למשפחה חילונית.

הוא התגייס לצה"ל בשנת 1998, התנדב לצנחנים ושובץ בגדוד 101. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 101 ומונה למפקד מחלקה, והשתתף בלחימה בדרום לבנון. לאחר מכן שימש מפקד פלוגת מסלול בגדוד, והתחיל תהליך של חזרה בתשובה. בהמשך מונה למפקד הפלוגה המסייעת בגדוד 101, באינתיפאדה השנייה. במהלך מלחמת לבנון השנייה הצטרף ללחימה כקצין בחפ"ק גדוד 101. 

לאחר מכן מונה למפקד פלגת לוחמים ביחידת מגלן. בהמשך מונה לסגן מפקד יחידת מגלן. לאחר מכן שימש מפקד מחזור בבא"ח צנחנים.
ממוזער|250px|טקס הקמתה מחדש של חטיבת החרמון ומינוי אל"ם אמונה כמפקד החטיבה, ספטמבר 2021

 תפקידי סא"ל 
בשנת 2013 הועלה לדרגת סגן אלוף ומונה לראש ענף חי"ר במרכז לאימונים באש במל"י, ושימש בתפקיד עד שנת 2014.

באפריל 2014 מונה למפקד גדוד 101, והוביל אותו בין היתר במבצע שובו אחים ובמבצע צוק איתן. על פעילותו במבצע, עוטר הגדוד בפיקודו בצל"ש אלוף. את תפקידו סיים ביוני 2016.

ב-31 ביולי 2016 מונה למפקד יחידת מגלן. במהלך התפקיד הוביל את היחידה בסדרה של מבצעים חשאיים מעבר לגבול במסגרת המב"ם. בתפקיד זה שימש עד שלהי מאי 2018.
ממוזער|250px|אל"ם אמונה בפגישה עם בכירי צה"ל על הקמת חטיבת החשמונאים, נובמבר 2024

 תפקידי אל"ם 
ב-15 ביולי 2018 הועלה לדרגת אלוף-משנה ומונה למפקד עוצבת הגולן, תפקיד אותו מילא עד 6 ביולי 2020.

במרץ 2021 החליט הרמטכ"ל אביב כוכבי שאמונה יינזף פיקודית וקידומו ייעצר בשנתיים, בעקבות תחקיר על פציעתו הקשה של חייל ביחידת מגלן לאחר שקפץ מרכב על שיח, כחלק ממסורת ביחידה. אמונה אומנם לא פיקד על מגלן בעת האירוע, אך מקרה דומה אירע תחת כהונתו והוחלט כי הוא לא פעל באופן מספק לבירור העניין ולהפסקת המנהג. לאחר ההחלטה, יצא ללימודים במכללה לביטחון לאומי בלונדון.

ב-17 באוגוסט 2021 מונה למפקד המכללה לפיקוד טקטי וב-12 בספטמבר 2021 מונה בנוסף להקים ולשמש מפקד חטיבת החרמון. באפריל 2023 פורסם כי נפגש עם השר לביטחון לאומי איתמר בן גביר, ללא ידיעת מפקדיו וללא קבלת אישור על כך. הפגישה עסקה במינויו האפשרי של אמונה, שהיה עתיד לפרוש תוך כחצי שנה מהצבא, לתפקיד מפקד "המשמר הלאומי". בעקבות זאת ננזף אמונה פיקודית על ידי מפקד המכללות הצבאיות. ב-13 ביוני 2024 סיים את תפקידו כמפקד חטיבת החרמון (חטיבה 810).

לאחר מכן מונה אמונה להקים את חטיבת חשמונאים, החטיבה החרדית הסדירה, ולעמוד בראשה. אמונה הקים את חטיבת חשמונאים בצה"ל תחת פיקודם של האלופים דוד זיני ויניב עשור, ומאז הקמתה הוא מפקד עליה. סיים את תפקידו בפברואר 2026.

ב-25 בינואר 2026 הודיע הרמטכ"ל אייל זמיר על מינויו של אמונה ליועץ הרמטכ"ל לענייני חרדים. ב-23 בפברואר 2026 הועלה לדרגת תת-אלוף.

 חיים אישיים 
אמונה מנהל אורח חיים דתי לאומי, נשוי לאורטל ואב לשמונה. מתגורר ברחובות.

 פרסומים 


 קישורים חיצוניים 





 הערות שוליים 

קטגוריה:לוחמי יחידת מגלן
קטגוריה:מפקדי גדוד 101
קטגוריה:מפקדי יחידת מגלן
קטגוריה:מפקדי עוצבת הגולן
קטגוריה:מפקדי המכללה לפיקוד טקטי
קטגוריה:מפקדי חטיבת החרמון
קטגוריה:תתי-אלופים בצה"ל
קטגוריה:מורשעים בדין משמעתי בישראל
קטגוריה:רחובות: אישים
קטגוריה:חרדים לאומיים
קטגוריה:חוזרים בתשובה
קטגוריה:קצרין: אישים
קטגוריה:מפקדי חטיבות במלחמת חרבות ברזל
קטגוריה:מפקדי חטיבות חי"ר בצה"ל
קטגוריה:חיילי צה"ל במלחמת לבנון השנייה
קטגוריה:ישראלים שנולדו ב-1980